cyanic-selkie/wikianc huggingface dataset:
Ermənistandakı məscidlərin siyahısı
İrəvan məscidləri
1725-ci ildə Rəcəb Paşa tərəfindən İrəvan qalasında yeni bir məscid inşa edildi. XVIII əsrdə Abbas Mirzə tərəfindən inşa etdirilən məscid də memarlıq üslubuna görə hər kəsi heyran edəcək gözəllikdə olmuşdur. Ruslar İrəvan qalasını işğal etdikdən sonra (1827) Abbas Mirzənin inşa etdirdiyi məscid tamamilə sökülmüş, Rəcəb Paşanın ucaltdırdığı məscidin yerində isə rus kilsəsi tikilmişdir.
Göy məscid adı ilə məşhur olan Hüseynəli xan məscidinin öncə dörd minarəsi olmuşdur. İkinci dünya müharibəsindən sonra məscidin üç minarəsini dağıtmışlar. Son dövrlərə qədər təkminarəli də olsa, Göy məscid İslam nişanəsi kimi şəhərdə diqqəti cəlb edən abidələrdən idi.
XX yüzilliyin əvvəllərinə qədər İrəvan qalasında 8 məscid fəaliyyət göstərmişdir. İndi onların izi belə qalmamışdır. İrəvan qalasında ən qədim məscid 1510-cu ildə Şah İsmayılın əmri ilə inşa olunmuşdur. 1918-ci ildə ermənilər həmin məscidə müsəlmanları dolduraraq, od vurub yandırmışlar. Məscid insanlarla birgə tamamilə yanıb külə dönmüşdür.
Ümumiyyətlə, 1912-ci ilə qədər Qərbi Azərbaycan (indiki Ermənistan) ərazisində İrəvan qəzasında 42, Eçmiədzin qəzasında 33, Zəngəzur qəzasında 35 məscid fəaliyyət göstərmişdir. Hazırda bu məscidlərin heç biri qalmamış, hamısı ermənilər tərəfindən dağıdılmışdır.
Nazikçiçәk ilan soğanı
Hündürlüyü 30-50 sm olan bitkidir. Soğanağı yumurtaşəkilli, diametri 2-3 sm olub, boz və ya sarımtıl-boz rəngli qını vardır.
Yarpaq
Yarpaqları xətvari və yaxud ensizxətvaridir,demək olar ki, gövdənin uzunluğuna bərabərdir.
Çiçək
Çiçəkləri uzunluğu 20-35 sm olan,uzun sıx uzunsov salxımda toplanmışdır; bar verməyən çiçəklərinin rəngi göy-bənövşəyi olub, çoxsaylıdır, nazik borucuğaoxşardır və uzunluğu çiçəklərin uzunluğuna bərabər və ya ondan azacıq uzun olan saplaq üzərində yerləşmişdir. Bar verən çiçəklərin saplağı üfüqi və yaxud yana əyilmişdir və çiçəklərdən biraz qısadır.
Meyvə
Qutucuq şarşəkillidir.
Çiçəkləməsi
İyun
Meyvə verməsi
İyun-İyul
Azərbaycanda yayılması
BQ (Quba),BQ şərq. Subalp və alp qurşaqlarında, nadir hallarda orta dağ qurşağında.
Yaşayış mühiti
Daşlı-çınqıllı yamaclarda,kserofit qruplar arasında, kəsilmiş meşələrdə,kolluqlar arasında, nadir halda çəmənlərdə rast gəlinir.
Rzaqulu mirzə Qovanlı-Qacar
Rzaqulu mirzə Bəhmən mirzə oğlu Qovanlı-Qacar — Çar ordusunun generalı, Bəhmən mirzə Qovanlı-Qacarın oğlu.
Həyatı
Rzaqulu mirzə Bəhmən mirzə oğlu 1837-ci ildə Təbriz şəhərində anadan olmuşdu. Ailə təlim-tərbiyəsi, təhsili almışdı. Rus ordusunda xidmət etmişdi. Xidmətə Qafqaz eskadronunun leyb-qvardiyasında kornet kimi başlamışdı. 1862-ci il, 1864-cü il dağlılar əleyhinə yürüşdə iştirak etmişdi.
Rzaqulu mirzə 1874-cü ildə Sırdərya yürüşünün iştirakçıları arasında idi. 1877–1878-ci illər rus-osmanlı savaşında dəstəsinin başında döyüşmüşdü.
Rzaqulu mirzə 1883-cü ildə general-mayor rütbəsinədə ehtiyata buraxılmışdı. O, 1894-cü ildə vəfat edib.
Rzaqulu mirzənin Əkbər mirzə Qovanlı-Qacar, Fətəli mirzə Qovanlı-Qacar adlı oğulları, Dilşad xanım adlı qızı vardı.
Mükafatları
Rzaqulu mirzə Rusiyanın bir çox orden-medallarını almışdı. 1873-cü ildə tac ordeninə layiq görülmüşdü. Fransanın "Maarif qarşısındakı xidmətlərinə görə" ordenini almışdı.
1986 Voleybol üzrə qadınlararası Dünya Çempionatı
Voleybol üzrə qadınlararası dünya çempionatı 1986 — 1986-cı ildə keçmiş Çexoslovakiyanın paytaxtı Praqada təşkil olunmuş turnir. Voleybol üzrə qadınlararası dünya çempionatlarının yubiley yarışları (10-cu) olan mundial sentyabrın ikisi başlamışdır. On bir gün davam edən yarışda 16 qadın milli komanda iştirak etmişdi. Sonda çempion ardıcıl ikinci dəfə bu uğura imza atan milli komandası olmuşdur.
Komandaların tutduğu yerləri müəyyən edən qarşılaşmalar
13-cü - 16-cı yer uğrunda görüşlər
Son dörd yeri tutanlar
İsveç Təbiət Tarixi muzeyi
İsveç Təbiət Tarixi muzeyi (Naturhistoriska riksmuseet) — Stokholmda yerləşən biloji və geoloji muzey.
Stokholm Universitetinin yaxınlığında yerləşir. Binasının tikintisi 1916-cı ildə arxitektor Sksel Anderberq tərəfindən başa çatdırlır. Dünyanln dörd bir yanından 9 milyon tapıntı burada saxlanılır.
Elmi iş
Muzeydə quşların tətqiqatı aparılır. Muzeydə daimi olaraq 10 professor çalışır. Onlar yaxınlıqdakı universitetin əməkdaşlarıdır. İl ərzində muzeyi 400 araşdırmacı ziyarət edir. Muzeyin araşdıma bölməsinin əməkdaşları beynəlxalq müşavirələrdə iştirak edirlər.
Baş kvant ədədi
thumb Baş kvant ədədi — Kvant mexanikasında 4 kvant ədədindən biri olan Baş kvant ədədi n hərfi ilə işarə olunur. Baş kvant ədədi atomun fundamental kvant xarakteristikasıdır. Baş kvant ədədi kvant səviyyələrinin radiusunu və həmin səviyyələrdə elektronların ümumi enerjisini müəyyən edir. Baş kvant ədədi artdıqca, energetik səviyyələrin ümumi enerjisi, həm də əsasən potensial enerjisi artır. Baş kvant ədədi natural qiymətlər alır: n=1, 2, 3...
Baş kvant ədədi ilk dəfə atomun kvaziklassik Bor modelində istifadə olunub. Muasir kvant mexanikasında sadə Bor modeli daha mürəkkəb nəzəriyyələrlə əvəz olunsa da baş kvant ədədi n hələ də öz yerini qoruyub saxlayır. Və muasir nəzəriyyədə Baş kvant ədədi ilə yanaşı başqa 3 kvan ədədindən də istifadə olunur ki, Bunlar Orbital (və ya Azimutal) kvant ədədi, Maqnit kvant ədədi və spin kvan ədədi.
Bu 4 kvan ədədi elektronların atomda nüvə ətrafında yerləşməsini təmin edirlər. Pauli qadağan prinsipinə əsasən bir atomda 4 kvant ədədinin 4-ü də eyni olan elektron ola bilməz. Eyni orbitdəki iki elektronun 3 kvant ədədi eyni olsa da onların spin kvant ədədləri bir-birindən fərqlənir. Spinləri bir-birinə əks olur.
Eldar Sultanov
Eldar Bəşir oğlu Sultanov — Polis zabiti və Çernobıl faciəsində likvidator.
Erkən illəri
1972-ci ildə Bakıda polis kimi işə başlayıb. 1974-cü ildə Ukraynaya təyinat alıb.
Çernobıl faciəsi
İşə başlayandan bir neçə həftə sonra şualanma Sultanova da təsir etdi. O bir ay müddətində xəstəxanada müalicə aldı, daha sonra yenidən təmizləmə işlərinə geri qaytarıldı. Bir il sonra, 1987-ci ilin may ayında, o, yarı iflic olmuş vəziyyətdə zəhərli bölgəni tərk etdi. O, Kiyevdəki xəstəxanada 5 ay müddətində radiasiyaya qarşı müalicə aldı. Onun sözlərinə görə:
''Mən görmə qabiliyyətimi itirmişdim, və yalnız divardan tutaraq yeriyə bilirdim. Mən hardasa bu şəraitdə iki üç ay bu şəraitdə yaşadım. Normal həyata qayıdacağıma heç kim inanmırdı. Sonra yavaş-yavaş sağalmağa başladım.
Xəstəxanada Sultanova xəstəliyimin anadangəlmə olduğu və şualanma ilə heç bir əlaqəsi olmadığı bildirildi. Daha sonra Eldar Sultanov xəstəliyinin şualanmanın təsirindən yarandığının təsdiq edilməsi üçün Ukraynanın Səhiyyə Nazirliyinə müraciət edir. 1987-ci ildə Sultanov şüalanma diaqnozu təsdiqlənərək, ilk rəsmi Çernobıl faciəsi əlillərindən biri olmuşdur.
1990-cı ildə faciənin 4-cü il dönümündə könüllülər tərəfindən Azərbaycan "Çernobıl Əlilləri" beynəlxalq ittifaqı yaradıldı və Sultanov cəmiyyətin sədr köməkçisi oldu.
Şəxsi həyatı
Üç övladı var. Uşaqlıqdan nərd oynamağı sevir və Azərbaycanda bir neçə yarışın qalibi olub.
Anass Ahannax
Anass Ahannax (7 fevral 1998, Amsterdam, Niderland) — Eerste Diviziya təmsilçilərindən olan Almere Siti klubunda yarımmüdafiəçi kimi çıxış edən peşəkar Niderland futbolçusudur.
Klub karyerası
Ahannax Ayaks akademiyası vasitəsilə inkişaf etmişdir. Ahannax öz peşəkar karyerasında debütünü 15 sentyabr 2017-ci ildə etmişdir. O, 76-cı dəqiqədə Dordrext klubu ilə qarşılaşmada Kevin Brandsı əvəz etmişdir. Həmin görüşdə Almere Siti liqa görüşündə Dordrext ilə 1-1 hesabı ilə bərabərə qalmışdır.
Karyera statistikası
1 UEFA Çempionlar Liqası görüşləri daxildir. 2 Niderland Superkuboku görüşləri daxildir.
Şəxsi həyatı
Onun əmisi oğlu Soufyan Ahannax da peşəkar futbolçudur. Soufyanın qardaşı (Anassın əmisi oğlu) Alami Ahannax futbol məşqçisi və Mərakeş millisinin keçmiş futbolçusudur.
Bulbophyllum pilosum
(Bulbophyllum pilosum) —  fəsiləsinin  cinsinə aid bitki növü.
İqbal Ağazadə
İqbal Fehruz oğlu Ağazadə — azərbaycanlı siyasətçi, Azərbaycan Milli Məclisinin II, III və IV çağırış deputatı, Azərbaycan Ümid Partiyasının sədri (2002), 2008 və 2013-cü il Azərbaycan Respublikası Prezident seçkilərində prezidentliyə namizəd.
Həyatı
İqbal Ağazadə 1968-ci il sentyabrın 17-də Füzuli rayonunun Merdinli kəndində anadan olub. 1975–1985-ci illərdə Bakı şəhəri, S. C. Pişəvəri adına 4 saylı fars təmayüllü məktəbdə təhsil alıb. 1986–1988-ci illərdə Sovet Ordusu sıralarında hərbi xidmət keçib. 1989–1994-cü illərdə Bakı Dövlət Universitetinin Şərqşünaslıq fakültəsində təhsil alıb, universiteti fərqlənmə diplomu ilə bitirib.
1992-ci ildə universitetdə təhsilini donduraraq, Azərbaycan Respublikasının ərazi bütövlüyünün bərpası uğrunda tələbələrdən ibarət könüllülərin komandiri kimi Ağdərə, Tərtər, Ağdam, Goranboy istiqamətlərində döyüşlərdə iştirak edib.
Ailəsi
Evlidir, 2 övladı var.
Siyasi fəaliyyəti
Azərbaycan Milli Məclisinin II çağırışı, III çağırış və IV çağırış 35 saylı Xətai III Seçki Dairəsindən millət vəkili seçilib.
Milli Məclisin İnsan Hüquqları Daimi Komissiyasının üzvü, Azərbaycan-Braziliya Parlamentlərarası əlaqələr üzrə işçi qrupunun rəhbəri olmuşdur. Azərbaycan-İordaniya, Azərbaycan-Türkiyə parlamentlərarası əlaqələr üzrə işçi qruplarının üzvü olmuşdur.
2008 və 2013-cü il Azərbaycan Respublikası Prezident seçkilərində prezidentliyə namizəd olsa da seçilə bilməyib.
Partiya fəaliyyəti
1999-cu ildə Ayaz Mütəllibov rəhbərliyində təsis edilən Vətəndaş Birliyi Partiyasında 2000-ci il parlament seçkilərindən sonra mübahisələr yaranmışdır. Partiya partiya katibi İqbal Ağazadə və partiya qurucusu Ayaz Mütəllibov rəhbərliyində iki qola bölünmüşdür. İqbal Ağazadənin rəhbərliyindəki qol 15 mart 2002-ci il tarixində Azərbaycan Ümid Partiyasına birləşmişdir. Birləşmiş partiyanın sədri İqbal Ağazadə seçilmişdir.
İlan Ramon
İlan Ramon — İsrail Hərbi Hava Qüvvələrində xidmət etmiş pilot, NASA-nın ilk israilli kosmonavtı.
Pulicaria vulgaris
—  aləminin  dəstəsinin  fəsiləsinin  cinsinə aid bitki növü.
Botaniki xarakteristikası
Hündürlüyü 25-60 (80) sm, gövdəsi düz, adətən qalxanşəkilli, az hallarda süpürgəvaribudaqlanmış formada, qısa-yumşaq tüklü, bozumtul-yaşıl olan çoxillik ot bitkisidir. Yarpaqları oturaqdır, yumşaqdır, üst tərəfdən qabarıq-tükcüklü, alt tərəfdəndən nazik və bozumtul-keçəli tüklüdür, uzunsovneştərvaridir, dəyirmi qulaqcıqları ilə gövdənin həcmini ürəkşəkilli artırandır, sivridir, kənarlardan dalğalıdır, tamkənarlı və ya xırda seyrək dişlidir. Səbət yarımşarşəkilli olub, eni 7-10 mm-dir, yarpaqla örtülmüş, uzun saplaqda yerləşimişdir. Qını keçə-tüklüdür; yarpaqcıqları çoxsaylıdır, ensiz- neştərvari-xətvari formadadır, təpə hissədə uzun sivriləşmişdir. Kənar çiçəklərin dilciyi sarı rənglidir, ensiz-xətvari, qatlanmış vəziyyətdə olub, qından uzundur. Toxumlarının uzunluğu 1 mm-ə yaxındır, uzunsovdur, az tükcüklüdür; kəkili ağ rəngdədir, 3-4 dəfə ondan uzundur. İyul-oktyabr (noyabr) aylarında çiçəkləyir, avqust-oktyabr (noyabr) aylarında meyvə verir.
Azərbaycanda yayılması
Samur-Şabran oval., BQ (Quba), Kür-Araz oval., BQ şərq, Nax. dağ., Lənk. oval.. Ovalıqdan orta dağ qurşağına qədər.
Yaşayış mühiti
Rütubətli yerlərdə, bataqlıqların, çayların kənarında, arxlarda, düyü sahələrində və mədəni əkin sahələrində rast gəlinir.
Xuan Dominqo Peron
Xuan Dominqo Peron (, 8 oktyabr 1895 — 1 iyul 1974) — Argentina hərbçisi və dövlət xadimi, 1946-1955 və 1973-1974-cü illərdə Argentina prezidenti.
Həyatı
16 yaşında hərbi məktəbə girir; Milli Hərbi Akademiyanı bitirib, daha sonra hərb tarixi müəllimi olur. 1930-cu ildə prezident İ.Yrigoyenin devrilməsində iştirak edir. 1936–1937-ci illərdə Çilidə, 1939–1941-ci illərdə - İtaliyada Mussolini ilə hərbi attaşedə faşizm ideologiyasına cəlb olunmaq üçün görüşür.
Siyasi karyera
1941-1943-cü illərdə 1943-cü ilin iyununda dövlət çevrilişinə cəhd edən birləşmiş Məmurlar Qrupunun liderlərindən biri idi. Hərbi diktatura dövründə əmək naziri (1943-1944), müharibə naziri və vitse-prezident vəzifələrini tutmuşdur (1944-1945);sosial islahat proqramı hazırlamışdı. 1945-ci ilin oktyabrında vəzifəsindən uzaqlaşdırılaraq həbs edilir. Ona dəstək olan işçilərin kütləvi nümayişləri sayəsində sərbəst buraxıldı.
1946 və 1952-ci illerdə prezident seçildi. Peronun ilk vəzifəsi dövründə həyat yoldaşı Eva Peron (ümumiyyətlə "Evita" kimi tanınır) millətə böyük siyasi və mənəvi təsir göstərmiş, siyasi bəyanatlar vermiş, xeyriyyə işlərinə cəlb edilmiş və ictimai həyatda fəal iştirak etmişdir. Bu dövrdə bir çox Avropalı siyasi mühacir, o cümlədən nasistlər Argentinaya sığındılar.
Peronun iqtisadi proqramı Argentinanın sənayeləşməsinə və öz müqəddəratını təyin etməsinə daha çox diqqət yetirirdi və buna görə də həm mühafizəkar millətçilər, həm də bir çox fraksiyalar və işçi təbəqəsinin əhəmiyyətli bir hissəsi tərəfindən təsdiq edildi. Onun partiyası 1955-ci ildə Peronun İspaniyaya qovulmasına səbəb olan hərbi çevrilişlə devrildi.
1973-cü ildə prezident seçkilərində qalib gələrək hakimiyyətə qayıtdı. Üçüncü arvadı Maria Estela Martines de Peron (daha çox İsabel kimi tanınır) özü ilə birlikdə vitse-prezident seçildi.
Ölümündən sonra, İsabel Martines de Peron, ölkə konstitusiyasına uyğun olaraq, prezident vəzifəsini icra etdi. Artan iqtisadi problemlər və siyasi qeyri-sabitlik tətillərə, siyasi qaçırmalara və partizan müharibələrinə səbəb oldu.
Daxili siyasət
thumb|right|200px|General Peron hərbi geyimdə, qəhvə içir (1950 və sonrakı illər) thumb|200px|Prezident Peron 1946-cı ildəki açılış paradında Peron və onunla çalışan sağ əli Hortensiyo Quixano, 24 Fevral 1946-cı il prezident seçkilərində Radikal Vətəndaş Birliyinin rəhbərlik etdiyi müxalifət ittifaqı üzərində qələbə üçün xalqın dəstəyindən istifadə etdilər.
Peronun 17 oktyabr 1945-ci il, səfərbərlikdən bir gün sonra elan etdiyi İşçi Partiyasının biletindəki namizədliyi, ona qarşı qeyri-adi müxtəlif müxalifəti oyandıran bir ildırım çubuğu oldu. Mərkəzçi Radikal Vətəndaş Birliyinin (UCR), Sosialist Partiyasının, Kommunist Partiyasının və mühafizəkar Milli Avtonomist Partiyasının (1874-1916-cı illərin əksəriyyətində hakimiyyətdə olan) əksəriyyəti iyunda Peronu Kasa Rosada tutmaq məqsədi və maliyyə sektoru və ticarət palatasında maraqlarına görə bir ittifaqa girmişdilər.8 dekabr,Konqres qarşısında kütləvi zərbə mitinqi təşkil edərək Demokratik Birlik, UCR konqresmenlərindən olan iki nəfər Xose Tamborini və Enriki Moskananı namizəd göstərdi. İttifaq konqresmenlər Rikardo Balbin və Arturo Frondizi və keçmiş Kordoba qubernatoru Amadeo Sabattini kimi hamının ittifaqın mühafizəkar maraqlara bağlanmasına qarşı çıxdıqları kimi bir çox tanınmış millət vəkillərinə qalib gələ bilmədilər. Onların təşviqat kampaniyasına dəstək olmaq üçün ABŞ səfiri Spruille Braden, Peron, Prezident Farrell və digərləri Faşist əlaqəlilərinin digərləri kimi tanınan ağ bir kağız nəşr etdi. İspan dilini yaxşı bilən Braden, Demokratik Birlik mitinqlərinə şəxsən müraciət etdi, ancaq Peronun seçimi "Peron ya da Braden" arasındakı seçim olaraq yekunlaşdırdıqda bu addımı müsbət oldu. O,özünün Argentina bayraq rəngləri üzərində bir oyun olan və Yankee imperializminin antaqonizminə diqqət çəkən "Mavi və Ağ Kitab"ı ilə "Mavi Kitab"a cavab verməklə daha da dəstəkləndi.O,Prezidenti onun qətiyyətli qələbəsinə töhfə verən hərəkətləri ilə Mərkəzi Bankın milliləşdirilməsinə və Milad bonuslarının məcburi müddətinin uzadılmasına imza atmağa inandırdı.
thumb|left|upright|Eyngıl Borlenqi, daxili işlər naziri olaraq yeni əmək məhkəmələrini və müxalifətin fəaliyyətlərini nəzarətdə saxlayan keçmiş bir sosialist 4 iyun 1946-cı ildə Peron prezident olanda iki hədəfi sosial ədalət və iqtisadi müstəqillik idi.Bu iki məqsəd, Soyuq Müharibə, kapitalizm və sosializm arasında seçim etməkdən çəkindi,lakin bu məqsədlərə çatmaq üçün konkret bir vasitə yox idi.Peron, iqtisadi məsləhətçilərinə, işçilərin əmək haqqının artırılması, tam məşğulluğa nail olmaq, sektoru şaxələndirərkən (o zaman qida emalı üstünlük təşkil edir) 40% artımını stimullaşdırmaq və nəqliyyat, enerji və sosial infrastruktur (özəl, habelə ictimai, sektorlarda)rabitə əlaqələrini yaxşılaşdırmaq məqsədi ilə beş illik plan hazırlamağı tapşırdı. Peronun planlaşdırmasına əsasən siyasi mülahizələr daxil edilmişdi. Çox sayda hərbi müttəfiq xüsusilə mənzil proqramı ilə məşhurlaşan,Buenos Ayres əyalətinin qubernatoru seçilən polkovnik Dominqo Mercante namizəd oldu. Onu hakimiyyətə gətirdikdən sonra Baş Əmək Konfederasiyasına (CGT) əmək məhkəmələrini təqdim edən yeni rəhbərlik tərəfindən böyük dəstək verildi və kabinetini Xuan Atilio Bramuqlia (Xarici İşlər Nazirliyi) və Anxel Borlenqhi(Argentinada hüquq mühafizə orqanlarına nəzarət edən Daxili İşlər Nazirliyi) kimi həmkarlar ittifaqı təyin edənlərlə doldurdu. Bundan əlavə, varlı sənayeçilərə (Mərkəzi Bankın sədri Miquel Miranda) və bir neçə il əvvəl Miquel Primo de Riveranın pis davranış rejimini tövsiyə edən İspan iqtisadçısı Xose Fiquerola kimi sosialistlər üçün yer açdı. Peronun adından müdaxilə və onun təyin etdiyi CGT-yi müavinət vermək istəməyən işəgötürənlər qarşısında tətillər çağırmağa və ya yeni əmək qanunvericiliyinə hörmət etməyə təşviq etdi. Tətil fəaliyyəti (1945-ci ildə 500.000 iş günü itirildikdə) 1946-cı ildə 2 milyona, 1947-ci ildə isə 3 milyonu keçdi. İlk növbədə Argentinanın əsas həmkarlar ittifaqı olan CGT-də daxil olmaqla, həmkarlar ittifaqları 1950-ci ilə qədər 500.000-dən 2 milyona qədər artdı. O vaxt ölkənin işçi qüvvəsi 5 milyona yaxın adam olduğundan, ArgentinaCənubi Amerikada işçi qüvvəsinin ən çox birləşdiyi bir yer idi. thumb|Prezident Peron (sağ) Səfir Ser Reqinald Liper tərəfindən izlənilən İngilis dəmir yollarının milliləşdirilməsinə imza atır, Mart 1948 XX əsrin birinci yarısında siniflər arasında genişlənmə boşluğu mövcud idi; Peron, əmək haqqının və məşğulluğun artırılması ilə milləti daha çox plüralist və xarici ticarətdən az etibarlı hala gətirməyə çalışırdı. 1946-cı ildə vəzifəyə gəlməzdən əvvəl, Prezident Peron, İkinci Dünya Müharibəsi kimi hadisələrdən daha yaxşı izolyasiya edilmiş, daha iqtisadi cəhətdən müstəqil bir Argentinaya səbəb olacağına inandığı kəskin addımlar atdı.O,başqa bir beynəlxalq müharibənin olacağını düşünürdü .İdxalın azaldılması və müharibənin Argentinanın ixracının miqdarına və qiymətinə faydalı təsirləri, bu illər ərzində 1.7 milyard ABŞ dolları dəyərində mənfəət yaratdı.
Peron, vəzifədəki ilk iki ilində Mərkəzi Bankı Milliləşdirmə|milliləşdirdi və İngiltərə Bankına milyard dollarlıq borcunu ödədi; dəmir yolları (əsasən Britaniya və Fransa şirkətlərinə məxsus), dəniz ticarəti, universitetlər, kommunal xidmətlər, ictimai nəqliyyat (sonra, əsasən tramvay yolları) milliləşdirdi; və, ehtimal ki, ən əhəmiyyətli dərəcədə, ölkənin ən çox ixrac yönümlü taxıl və yağ bitkiləri üçün Ticarətin Təşviqi İnstitutu (IAPI) üçün vahid alıcı yaratdı. IAPI, Argentinanın məşhur taxıl ixrac sektorunu Bunqe və Born kimi köklü konqlomeratlardan nəzarət altına aldı; lakin 1948-ci ildən sonra əmtəə qiymətləri düşəndə yetişdiricilər qısa müddətə dəyişməyə başladılar. IAPI qazancı rifah layihələrini maliyyələşdirmək üçün istifadə olunur, daxili tələb işçilərə verilən böyük əmək haqqı artımı ilə dəstəklənir; 1945-1949-cu illərdə orta real əmək haqqı təqribən 35% artdı, eyni dövrdə milli gəlirdə Əmək|əməyin payı 40% -dən 49% -ə yüksəldi. Səhiyyə xidmətindən istifadə 24 Fevral 1947-ci ildə qüvvəyə minən İşçi Hüquqları Qanunu (sonradan 1949-cu il Konstitusiyaya Maddə 14-b olaraq daxil edildi) tərəfindən təmin edildi, sosial təminat isə Argentina işçi sinfinin demək olar ki, bütün üzvlərinə şamil edildi.
1946-1951-ci illərdə sosial təminatla əhatə olunan argentinalıların sayı üç dəfədən çox artmışdı ki, 1951-ci ildə 5 milyondan çox insan (iqtisadi fəal əhalinin 70% -i) sosial təminatla təmin olundu. Tibbi sığorta bankçılıq və metal emalı da daxil olmaqla yeni sahələr də Genişləndirmə|genişləndirildi. 1945-1949-cu illər arasında real əmək haqqı 22% artdı, 1949 və 1952 illəri arasında düşdü, sonra 1953-cü ildən 1955-ci ilə qədər yenidən 1946-cı ildəkindən ən azı 30% artdı. Mütənasib olaraq əmək haqqı 1946-1948-ci illərdə milli gəlirin 41% -dən 1952-1955-ci illərdə 49% -ə dək yüksəldi. İşçilərin real gəlirlərinin artması minimum əmək haqqı, ərzaq və digər əsas istehlak maddələrinin qiymətlərinə nəzarət və işçilərə mənzil kreditləri verilməsi qanunlarının icrası kimi hökumət siyasəti ilə tətbiq edilmişdir.
Xarici siyasət və rəqiblər
Peron ilk dəfə 1949-cu ildə xarici siyasətini - "Üçüncü Yol" u açıqladı. Bu siyasət ikili Soyuq Müharibə bölgüsünün qarşısını almaq,ABŞ və Sovet İttifaqı kimi digər dünya güclərini düşmən deyil, müttəfiq kimi saxlamaq üçün hazırlanmışdır. Sovet İttifaqı ilə diplomatik münasibətləri bərpa etdi, 1917-ci ildə bolşevik inqilabından sonra əlaqələri kəsilmiş və çətin vəziyyətdə qalan Sovetlərə taxıl satışını açdı. ABŞ siyasəti Peron illərində Argentinanın böyüməsini məhdudlaşdırdı; Argentinaya embarqolar qoyaraq ABŞ, dünyanın iki təsir dairəsinə bölündüyü bir dövrdə, xalqın iqtisadi cəhətdən suveren olmağa can atmasına ümid verirdi. ABŞ maraqları, Argentina üçün mexaniki bir mal təminatçısı olmaqdan əlavə Argentinaya neft və ət qablaşdırma sənayesi vasitəsi ilə verilmiş böyük kommersiya sərmayələri (milyard dollardan çox) olduğu üçün haradasa burdakı paylarını itirməkdən qorxurdular.Xaricdə mübahisə nöqtələri ilə təsirli bir şəkildə məşğul olmaq bacarığı, Peronun potensial rəqiblərinə inamsızlığına eyni zamanda mane olurdu bu, Xuan Atilio Bramuqlianın 1949-cu ildə işdən çıxarılması ilə xarici əlaqələrə zərər verdi.
Möhkəm bir anti-kommunist və təmkinli çempion Amerikalı diplomat George F. Kennanın artan təsiri, ABŞ-nin Argentinanın iqtisadi suverenlik və neytrallıq hədəflərinin Peronun Amerikadakı kommunizmin yenidən dirçəldilməsi üçün etdiyi səylərə görə şübhələrini artırırdı. ABŞ Konqresi Peron və onun hökumətini bəyənmədi. 1948-ci ildə onlar Argentinanı Marşal planından, Trumen administrasiyasından kommunizmə qarşı mübarizəyə görə xaric etdilər və ABŞ köməyi ilə müharibə altında olan Avropa xalqlarının bərpasına kömək etmək üçün Argentinaya köməyi kəsdilər. Bu, Argentinanın 1948-ci ildən sonra maliyyə böhranlarına səbəb oldu və Peronun bioqrafiyasını qələmə alan Josef Peygə görə Marşal planı, Argentinanı sənaye gücünə çevirmək üçün Peronun ambisiyalarını yaradan tabuta süngü çəkdi". Siyasət Argentinanı Kanada ixracatçılarının xeyrinə Qərbi Avropadakı potensial kənd təsərrüfatı bazarlarından məhrum etdi.
ABŞ ilə münasibətlər pisləşdiyindən Peron, anlaşılmazlıqları yumşaltmaq üçün səy göstərdi, bu, prezident Harri Truman düşmən Bradeni səfir Georqe Messersmis ilə əvəz etdikdən sonra daha da asanlaşdırıldı. ABŞ mallarına güzəştli münasibət qarşılığında ABŞ-dəki Argentina aktivlərinin sərbəst buraxılması, ardınca Argentinanın Çapultepek Qanununun təsdiqlənməsi, Trumanın Latın Amerikası siyasətininəsasını təşkil edirdi. O, hətta 1950-ci ildə BMT-nin himayəsi altında argentinalı əsgərlərin Koreya müharibəsinə cəlb edilməsini təklif etdi (ictimai müxalifət qarşısında bir addım geri çəkildi). Peron, xarici kredit bazarlarından borc almağa qarşı çıxdı, daxili istiqrazları yerləşdirməyə üstünlük verdi. O, Tariflər və Ticarət haqqında Baş Saziş (Ümumdünya Ticarət Təşkilatına aid olan)ya da Beynəlxalq Valyuta Fonduna daxil olmaqdan imtina etdi.
thumb|Prezident olaraq Peron Argentinada idmanın inkişafında fəal iştirak etdi, beynəlxalq tədbirlərə ev sahibliyi etdi və böyük boksçu Xose Mariya Qatika kimi idmançılara sponsorluq etdi. Beynəlxalq idmanın xoş niyyət yaratdığına inanan Peron, 1950-ci ildə Dünya Basketbol Çempionatına və 1951-ci ildə Pan Amerika Oyunlarına ev sahibliyi etdi,hər ikisindədə argentinalı idmançılar uğur qazandılar. O, eyni zamanda Formula 1-in beşqat dünya çempionu Xuan Manuel Fanqio (kim ki, bu maliyyələşmədən sonra heç Avropada yarışmaya ehtiyac duymayacaqdı) da daxil olmaqla çox sayda görkəmli idmançıya sponsorluq etdi. Onun 1956-cı il Olimpiya oyunlarını Buenos-Ayresdə keçirmək təklifi Beynəlxalq Olimpiya Komitəsi tərəfindən yekdilliklə qəbul olunmadı.
Boz Qurd Samux FK
Boz Qurd futbol klubu 1990-cı ildə Samuxda yaranmışdır. Bir dəfə futbol üzrə Azərbaycan çempionatının elitasında iştirak etmişdir.
Seysulan
Seysulan — Azərbaycan Respublikasının Tərtər rayonunun inzibati ərazi vahidində kənd. Azərbaycan Respublikası Milli Məclisinin 25 avqust 1992-ci il tarixli, 287 saylı Qərarı ilə Ağdərə rayonunun Seysulan kənd Soveti Tərtər rayonunun tərkibinə verilmişdir.
Tarixi
Seysulan kəndi əvvəllər Dağlıq Qarabağ Muxtar Vilayətində Ağdərə rayonu inzibati ərazisinə aid idi, lakin 1992-ci ildə Ağdərə rayonu ləğv edilərək ərazisi qonşu Ağdam, Tərtər və Kəlbəcər rayonları arasında bölüşdürüldü. Seysulan kəndi də Tərtər rayonunun tərkibinə verilmişdir.
Qarabağ münaqişəsi başlayanda Seysulan erməni silahlılarının nəzarətində idi. Erməni terrorçu qüvvələrinin cəmləşdiyi Seysulana ilk hücüm, Xocalıya hücuma keçmiş düşmən qüvvələrini yayındırmaq məqsədilə 1992-ci il fevralın 25-dən 26-a keçən gecə baş tutmuşdu. Hücumu Tərtərin o vaxtkı polis rəisi polkovnik Ələsgər Əliyev və müavini Rasim Vəliyev təşkil etmişdi. Əməliyyatı bilavasitə "Milli Qurtuluş" batalyonunun komandiri Cahangir Kərimov, müavini Fuad Rzayev, "Azadlıq" batalyonun komandiri Ələmşah Məmmədov öz dəstələriylə həyata keçirmişdilər. Döyüşdə Tərtər polis bölməsi və Seyidimli, Cəmilli rotalarının döyüşçüləri də iştirak etmişdilər. Kənd ermənilərdən azad edilmiş və düşmənin atəş nöqtələrinin susdurulması nəticəsində yandırılmışdı. Döyüş zamanı Qurtuluş batalyonunun komandiri və daha bir döyüşçüsü şəhid oldular. Bundan başqa çoxlu sayda yaralı da var idi. Ermənilərdən təxminən 15-ə yaxın ölən olmuşdu, dinc əhalidən xeyli əsir götürülmüşdü. Onlar sonralar Xocalı əsirlərinə dəyişdirildi. O zamandan Seysulanda yaşayış olmayıb. 1993-cü ildə isə kənd yenidən ermənilərin əlinə keçmişdi.
2 aprel 2016-cı il tarixdə Azərbaycan Respublikası Silahlı Qüvvələrinin erməni işğalçılarına qarşı keçirdiyi əməliyyat zamanı kəndin erməni işğalçılarından tam təmizləndiyi rəsmi olaraq bəyan edilmişdir. Lakin 2021-ci ildə qonşu Qapanlı kəndində çəkiliş aparan BBC News şirkətinin Azərbaycan xidmətinin müxbirinin sözlərinə görə, Seysulan kəndi erməni qüvvələrinin nəzarəti altında olaraq qalırdı.
Coğrafiyası və iqlimi
Kənd səhra tiplidir.
Əhalisi
XIX əsrə qədər Seysulan udilərin yaşadığı kənd olmuşdur. XIX əsrin sonunda bütün udilər Nic və Vartaşen kəndlərinə köçürüldülər. 1921-ci il əhalinin sayımına əsasən kənddə yaşayan 313 nəfərin hamısı ermənilər olublar. .
Hazırda Seysulan kəndində əhali yaşamır.
Jiy
Jiy — Azərbaycan Respublikasının Yardımlı rayonunun inzibati ərazi vahidində kənd. Azərbaycan Respublikası Milli Məclisinin 19 may 1993-cü il tarixli, 611 saylı Qərarı ilə Yardımlı rayonunun Ərus kənd Sovetinin Jiy kəndi Ərsilə kənd Sovetinin tərkibinə verilmişdir.
Toponimikası
Oykonim talış dilindəki "alt", "aşağı" mənasında işlənən jiy sözündəndir. Kənd dağ silsiləsinin aşağı hissəsində yerləşdiyi üçün belə adlandırılmışdır.
Tarixi
24 noyabr 1959-cu ildə kənd ərazisinə meteorit düşmüşdür.
Coğrafiyası və iqlimi
Kənd Burovar silsiləsinin ətəyində yerləşir.
Sovet İttifaqı muxtar vilayətləri
Sovet İttifaqı muxtar vilayətləri — SSRİ-nin on beş respublikası daxilində muxtariyyət verilmiş inzibati vahidlər.
Rusiya SFSR
1978-ci il RSFSR Konstitusiyası muxtar vilayətlərin diyarlara tabe olduğunu müəyyən etsə də, bu müddəa 15 dekabr 1990-cı ildə çıxarıldı və müəyyən edildi ki, muxtar vilayətlər birbaşa Rusiya SFSR-a tabe olmalıdır. 1991-ci ilin iyununda RSFSR-da beş muxtar vilayət mövcud idi. Onlardan dördünə 3 iyul 1991-ci ildə respublika statusu verilmişdir:
SSRİ-də əvvəllər mövcud olmuş digər muxtar vilayətlər:
Arutua
thumb|200px|left|Atollun kosmosdan təsviri. Arutua (Arutua) — Tuamotu arxipelaqının şinal-qərbində yerləşən atoll (Fransa Polineziyası). Ranqiroa atolundan 40 km cənub-şərqdə yerləşir.
Coğrafiya
Dairəvi formaya malikdir. Atollun diametri 29 km-dir. Sahəsi 15 km²-dir. 57 kiçik adacıqdan ibarətdir. Daxilində böyük laqun vardır. Bu laqunda mirvari yetişdirilir.
İnzibati bölgüsü
Arutua, Apataki, və Kaukura adaları Arutua kommunasını meydana gətirir. İnzibati baxımından Tamotu-Qambe regionuna daxildir.
Əhali
2012-ci il məlumatına görə adada 680 nəfər yaşayır. Raitanini əsas yaşayış məntəqəsidir. Yerli əhalinin əsas məşquliyyəti Kopra istehsalıdır
Tarixi
Ada 21 may 1722-ci ildə holland səyyah Yakob Roqqeveen tərəfindən kəşf edilmişdir. 1816-cı ildə ada yaxınlarından rus dənizçisi Otto Ksebu keçmişdir. O, adanı Yurik atollu adlandırır.
Qırmızı anqut
thumb|200px|right thumb|left|Tadorna ferruginea Qırmızı anqut — Qazkimilər dəstəsinin ördəklər fəsiləsinə aid quş növü. Çəkisi 900 q-dan 1,5 kq-adəkdir. Göllərdə yaşayır, Mil düzündə çoxdur. Rəngi kürən (narıncı-xınalı), quyruğu və çalma lələkləri qaradır. Qanadının üstündə ağ ləkə var. Tez-tez səciyyəvi "aanq-aanq" səsi çıxarır. Azərbaycanda həm yuvalayır, həm də qışlayır. Anqutun dişi fərdinin başı daha açıq rəngli, erkəyinin boynunda isə qara halqa olur. 27-29 gün kürt yatır. Yuvalarını qaya yarıqlarında və ya koğuşlarda, çox vaxt gəmiricilər, hətta tülkülərlə qonşuluqda qururlar. Qırmızı anqut ala ördəklər yarımfəsiləsinə daxil olan və Yer kürəsinin şimal yarımkürəsində yaşayan iki növündən biridir.
Tərtər işi
Tərtər işi — Azərbaycan Silahlı Qüvvələrinə mənsub olan şəxsi heyətin bir hissəsinin (mülki, əsgər, çavuş, gizir və zabit heyəti) və mülki vətəndaşların Ermənistan Milli Təhlükəsizlik Xidməti ilə mümkün əlaqəsi və bu mümkün əlaqələr nəticəsində Azərbaycanın əleyhinə olaraq Ermənistanın maraqlarını təmin etmək məqsədilə casusluq fəaliyyəti və bu mümkün fəaliyyətin Azərbaycanın dövlət orqanları tərəfindən ifşa olunmasından sonra mümkün təqsirkarların 2017-ci ilin aprel-iyun aylarında Azərbaycanın hüquq mühafizə orqanları əməkdaşları və hərbi qulluqçuları tərəfindən qeyri-insani fiziki və mənəvi işgəncələrə məruz qoyularaq ifadələrinin alınması, bu proses zamanı onların öldürülməsi, əlil edilməsi, mümkün təqsirkarları müxtəlif üsullarla məcbur edərək onların etirafedici ifadələrə imza atdırılması və s. kimi qeyri-qanuni əməlləri özündə ehtiva edən və yekunda keçirilən məhkəmə proseslərinin cəmləşdirilmiş adı. Məhkəmənin hökmünə əsasən, Ermənistan MTX-sı ilə mümkün əlaqələrə görə Cinayət Məcəlləsinin müxtəlif maddələri ilə ittiham olunan 22 nəfər barəsində 5 ildən 20 ilə qədər müddətə azadlıqdan məhrum etmə cəzaları çıxarıldı. Hökm, 1-ci mərhələdə 11 nəfər, 2-ci mərhələdə 7 nəfər, 3-cü mərhələdə 4 nəfər olmaqla 3-lü mərhələ şəklində çıxarıldı.
İstintaq prosesinin qeyri-rəsmi olaraq “Tərtər işi” kimi adlandırılmasının səbəbi, kütləvi işgəncələrin Tərtər rayonunun Şıxarx qəsəbəsində yerləşən istismara yararsız və istifadə edilməyən 1-ci Ordu Korpusunun tebeliyində olan hərbi hissənin keçmiş Qərargahında baş verməsi (həmçinin, işgəncələrin çox kiçik bir hissəsi Mingəçevir şəhərində yerləşən 3-cü Ordu Korpusuna tabe olan hərbi hissədə baş verib), istintaqın Tərtər Rayon Hərbi Prokurorluğunda aparılması, hökmün Gəncə və Tərtər Hərbi Məhkəmələrində çıxarılması və mümkün casusluq faktlarının Ağdam və Tərtər rayonlarının təmas xətti boyunca yerləşən mövqelərində baş verməsidir. Əslində isə rəsmi olaraq istintaq prosesinin heç bir xüsusi adı mövcud deyil.
Tarixi
2017-ci ilin may ayında Baş Prokurorluq, Dövlət Təhlükəsizliyi Xidməti, Müdafiə Nazirliyi və Daxili İşlər Nazirliyi birgə bəyanat verərək, hərbçilərin Ermənistan xüsusi xidmət orqanlarının xeyrinə casusluq ittihamı ilə tutulduğunu bildirdilər.
Daha sonra 2019-cu ildə tədricən daha geniş ictimaiyyət, rəsmi və qeyri-rəsmi olaraq casusluqda şübhəli bilinən hərbçilərə qarşı işlərin detallarını, xüsusən də 2017-ci ilin may və iyun aylarında edilən kütləvi işgəncələri açıqlamağa başladı. Hüquq müdafiəçisi Oktay Güləliyevin dediyinə görə, kütləvi həbslərin ilk aylarında nə ictimaiyyət, nə də hüquq müdafiəçiləri baş verənlər barədə heç nə bilmədilər.
Azərbaycan hüquq müdafiəçilərinin bildirdiyinə görə, Azərbaycan Silahlı Qüvvələrinin 100-dən çox əsgər və zabitinə işgəncə verilmiş, 25 nəfər uzun müddətli həbs cəzası almış və 12 nəfər işgəncədən ölmüşdür. Xüsusilə ehtiyatda olan polkovnik-leytenant Saleh Qafarovun əllərini və ayaqlarını bağlayıb suda batırmış, bədəninə cərəyan vermiş, dırnaqlarını çıxarmış, çənəsini sındırmış və əlləri bağlı şəkildə 2-ci mərtəbədən atmışdılar. Bunu məhkəməyə onun həyat yoldaşı eşitdiklərindən bildirmişdir. Bundan sonra komaya düşənə qədər işgəncə verməyə davam etmişdilər. Keçmiş bölük komandiri, kapitan rütbəsi olan Vaqif Abdullayevin dediyinə görə o, ac saxlanılmış, çılpaq vəziyyətdə üzərinə soyuq su atılmış, elektşok ilə işgəncə verilmişdir, sonra isə ordudan qovulmuşdur.
Hüquq müdafiəçisi Oktay Gülalıyevin sözlərinə görə, 9 hərbçi işgəncələrə dözə bilməyərək ölmüş, onlardan 5-nə belə cinayət işi açılmamışdır. Mediada yayılan məlumatlara görə, hazırda ən azı 25 nəfər hərbi qulluqçu həbsxanadadır, onlar dövlətə xəyanət, yüksək rütbəlilərə hücum və bir çox digər ittihamlarla həbsxana həyatı yaşamaq məcburiyyətindədir. Sonradan öldürülənlərdən 4 nəfərinə bəraət verilib, onlara qarşı ittihamı saxtalaşdıran müstəntiqlər isə 7 ilə qədər azadlıqdan məhrumetmə cəzası alıb.
17 dekabr 2021-ci ildə Baş Prokurorluq “Tərtər işi”nin araşdırılması üçün yeni istintaq qrupu yaratdı.
İşgəncələr səbəbilə vəfat edən şəxslər
Hüquq müdafiəçilərinin bildirdiyinə görə, 100-dən artıq hərbi qulluqçu (əsgər, çavuş, gizir və zabit heyəti) işgəncələrə məruz qalıb, 25 nəfərə uzunmüddətli azadlıqdan məhrum etmə cəzası verilib və 13 nəfər işgəncə nəticəsində vəfat edib.
Yapon teatr tarixi
Yaponiya teatrının tarixi, tanınmış dahi şərqşünas Nikolay Konradın fikrincə, mərhələ-mərhələ üç teatr janrı ilə əlaqədar olub öz xarakterini onların təbiətində, hüsnündə, xislətində eyhamlaşdırmış, obrazlaşdırmışdır. Qədim Nara (VIII-IX əsrlər) dövrü bu nisbi bölgüdən kənarda qalır. Teatrşünaslar Yaponiya teatrının ənənəvi formalarının inkişaf tarixini beş mərhələ üzrə paylaşdırırlar. Belə ki, onların hər biri özünə uyğun teatr forması, teatr janrı yaratmışdır.
Yapon teatrının inkişaf mərhələləri
Nara çağlarından sonra başlayan xronologiyada 1-ci dövr Yaponiya siyasi tarixinin Xəyan (IX-XII əsrlər) mərhələsidir, zatən kübar olanların yaşayış tərzini, hakimiyyətini və mədəniyyətini 'ks etdirir. Qaqaku janrı bu tarixi zamanın törəməsidir. Milli rəqslərə köklənmiş musiqili tamaşalara Yaponiyada “Qaqaku” deyirdilər. Sonrakı əsrlərdə qaqaku artıq musiqi janrı kimi təşəkkül tapacaq. Bu məqamlarda ilkin teatr formaları daha çox musiqi və rəqs elementləri ilə müşahidə olunurdu. Qaqaku yalnız kübar zadəganların zövqünü oxşaya bilərdi.
Kamakura (XIII-XIV əsrlər) 2-ci dövrdür, Yaponiya tarixində feodalizmin təşəkkül çağlarıdır, zadəganların sosial pilləkəndən aşırılması məqamıdır. Bu əsrlərdə “təmiz” teatr janrlarının bünövrəsi müəyyənləşib formalaşır, dramatik mətnlər sujetli pyeslər şəklinə düşür.
3-cü dövr Yaponiya feodalizminin ikinci həddi “Muromati” və ya “Asikaqa” adlanır. Bu mərhələ tarixin XIV-XVI əsrlərini əhatə edir. Tarix səhnəsində yeni tipli zadəganlar aşkara çıxır. Bunlar samuraylardır. Samuraylar Noh teatr janrının qeyri-rəsmi müəllifləridir, bu janrın ideoloqlarıdır. Noh teatrının yaranması, təşəkkülü və inkişafı Muromati mərhələsinin zaman hüdudlarında gerçəkləşir.
4-cü mərhələ, Tokuqava (XVII-XIX əsrlər), - yapon feodalizminin üçüncü həddidir, Yaponiyanın mədəni həyatında şəhərlilərin təşəbbüsünün və ümumi sosial “çəkisinin” artdığı bir vaxtdır. Şəhər tacirləri, baqqallara və sənətkarlara mənsubdur. Məhz Kabuki janrı da onların zövqünün təcəssümüdür. Noh janrı isə nüfuzdan düşməkdə olan samurayların dəbdəbəli, təmtəraqlı, mərasim xislətli ciddi əyləncəsidir.
5-ci mərhələ yapon teatr mədəniyyətinin formaları ilə Avropa teatr nümunələrinin paralel şəkildə, yanaşı yaşadığı Meys(dz)i (1868-1912) dövrüdür. Bu, yapon teatr tarixinin keçid və sintez mərhələsidir. Sanki zamanın bu kəsimində Avropa mədəniyyət örnəklərilə Yaponiyanın milli teatr ənənələri qarşılaşıb müxtəlif çeşidli, maraqlı formalar və teatr oyunları meydana gətirir, sənət hadisələri yaradırdı.
1912-ci ildən isə Yaponiyanın siyasət və mədəniyyət tarixinin Syova mərhələsi başlayır. Bu, artıq Yaponiyada avropatipli teatrın tarixini özündə əks etdirir. XX əsrin 60-cı illərində isə hətta U.Şekspirin “Kral Lir” faciəsi Noh teatrının səhnəsinə adlayır və bu janr onu özünəməxsus bir şəkildə,  “aranjeman” edir. Təbii ki, heç bir bölgü yapon teatr mədəniyyətinin bütövlüyünü və inkişaf mənzərəsini, inkişaf ahəngini parçalaya bilməz, qıra bilməz.
Yaponiyada teatr janrları
Yaponiyada Noh və Kabuki teatrlarına qədər “C(dz)usi” (“cadugərlər” mənasında anlaşılır) adlanan tamaşalar geniş yayılmışdı. Cusi bir növ xalq təbabətçisidir, ovsunçudur. Haradasa onun Sibir şamanlarına da oxşarlığı var. Xəyan mərhələsində bu cusilər Budda məbədgahının xidmətçilərinə çevrilirlər. Onlar adətən məbədgahlara gələn zəvvarları əyləndirirdilər. Sonralar bu cadugərlər Cusi-saruqaku truppalarında birləşirlər. Bu məbədgah xidmətçilərinin tamaşalarına da “cusi-saruqaku” deyərdilər. Cusi-saruqakular Xəyan dövrünün sonuna kimi yaşayır və XIV əsrdə tamam aradan çıxır.
Budda məbədgahının müqəddəs xidmətçilərinin (aktyorlarının) oyunlarını tədricən sıxışdırmış tamaşalar “Ennen-noh-mai” (“Uzun ömrün rəqsləri” kimi tərcümə edilir) adlanırdı. Artıq ennen-noh-mai tamaşa-rəqslərində Noh teatrı üçün xarakterik sayılan bütün elementlər, dialoq, xorun nəğməsi, mahnı və rəqs özünü göstərirdi. Nara və Kioto şəhərlərində və onların yaxınlığında yerləşən Kobucuki, Xoryuci və Xieycan məbədgahlarında bu tamaşalar geniş miqyas almışdı.
“Denqaku” adlanan “əkinçilik tamaşaları” da vaxt etibarı ilə ennen-noh-mai və cusi-saruqakulardan əvvəl təşəkkül tapmışdır. Sonradan denqaku torpaq və məhsuldarlıq bayramları ilə birbaşa əlaqəsini itirmiş və müstəqil teatr janrı kimi formalaşmışdır. Lakin tarix denqakuların təbiətini dəqiq müəyyənləşdirməyə imkan vermir. Bununla belə bir məsələ tam aydındır ki, Yaponiya teatr mədəniyyəti bu teatr janrlarının inkişafı əsasında formalaşmışdır.
Çyu Cou
Çyu Cou (əvvəlki adı: Çzyanin) — Çin Xalq Respublikasının Xunan əyalətində şəhər.
Coğrafiyası
Ərazisi 11.420 km2-dir. Synçzyan çayının sahilində, əyalət mərkəzi olan Çanşadan cənub-qərbdə yerləşir.
Şəhər subtropik iqlim zonasında yerləşir və burada musson küləyi üstünlük təşkil edir. Xunan əyalətinin yeraltı mineral resurslarla zəngin bölgələrindən biridir.
Adminstrativ bölgü
Çyu Çou şəhəri 4 inzibati - Lusun, Tynyuan, Xetan və Şifen rayonlarına, Lilina adlı şəhər mahalına, eləcə də Çalin, Çju Cou, Yusyan və Yanlin mahallarına bölünür.
İqtisadiyyatı
Çyu Cou Çanşa və Syntan birlikdə "Qızıl Çançjutan üçbucağı" təşkil edirlər.
Sənaye
Çju Cou şəhərində metallurgiya, kimya sənayesi, maşınqayırma (Çju Cou Elektrovozqayırma zavodu) və tikinti sənayesi inkişaf etməkdədir. Çju Cou əyalətin ikinci böyük şəhəridir. Burada Synyan çayının sahilində 35 km² ərazini əhatə edən Yüksək Texnologiyalar Zonası yaradılıb. Bu zonada dünyanın bir sıra aparıcı şirkətlərinin filialları fəaliyyət göstərir. Bura "Siemens", "Yamaha", "McDonald's" və "KFC" kimi iri şirkətlər daxildir.
Annikeris
Annikeris (yun. Ἀννίκερις, m. ö. III – II yüzilliklər) — qədim yunan filosofu, Kirena məktəbinin təmsilçisi. Annikeris və onun ardıcılları haqqında Diogenes Laertius xəbər vermişdir. Onun fikrincə dostluq, valideynlərə ehtiram, vətənə qulluq hissləri reallıqda vardır. Dosta yalnız maraqlarla yanaşmaq olmaz. Onunla münasibətlərdən ruhi məmnunluq alınmalıdır. Hegesiasdan fərqli olaraq o, müdrik insanın xoşbəxtliyə çatmağını mümkün saymışdır.
Bulbophyllum piliferum
(Bulbophyllum piliferum) —  fəsiləsinin  cinsinə aid bitki növü.
Adi alaördək
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Reqina Moroz
Reqina Moroz — rus qadın voleybolçu. Ampluası blokçudur. Dinamo Kazan klubunda oynayır. Bu klubda "on yeddi" nömrəli formanı tərlədir.
Hegesias
Hegesias (yun. Ἡγησίας, m. ö. 320 – 280) — qədim yunan filosofu, Kirena məktəbinin təmsilçisi.
Fəlsəfəsi
Onun və ardıcıllarının fikirlərini Diogenes Laertius açıqlamışdır. Onlar hesab edirdilər ki, həzz və ağrı hissləri vardır. Məqsəd ağrıdan qaçıb həzzə doğru yönəlməkdir.
Əslində nə dostluq, nə ərdəm, nə kimdənsə razılıq kimi hisslər yoxdur. Biz onlara hansısa məqsədlər üçün yönəlirik, çünki məqsədlər olmasa bu hisslər də olmaz.
Xoşbəxtliyi əldə etmək mümkün deyildir. Çünki, həyat istənilən arzuların qarşısını alır. Həzz almaq üçün varlı və ya yoxsul olmağın fərqi yoxdur. Çünki, həzz alırsansa hər iki durumda onu ala bilirsən. Əgər həzz ala bilməsən, o zaman var-dövlətin heç bir əhəmiyyəti yoxdur. Bizim duyğularımız dəqiq biliyə gətirib çıxartmır. Ona görə ağılımıza güvənməliyik. Başqa adamların yanlışlıqlarını bağışlamaq lazımdır. Çünki onlar bilmirlər ki, yanılırlar. Ona görə insanlara davranışlarına görə nifrət etməkdənsə, onları öyrətmək yaxşıdır. Beləliklə də, başqa adamların davranışlarına və hərəkətlərinə qarşı biganə (yun. άδιαφορία) olmaq lazımdır. Biganəlik isə iztirabın qabağını ala bilməyəndə, onda insana ancaq ölmək qalır.
Vayşeşika
Vayşeşika (वैशेषिक,, "fərqli", "fərqlənən") — hind fəlsəfəsinin altı əsas teist məktəbindən (mimansa, vedanta, yoqa, sankhya, nyaya, vayşeşika) biri. Məktəbin əsası əsl adı Uluka olan müdrik Kanada (e.ə. III—II əsrlər) tərəfindən qoyulmuşdur. Vayşeşika öz adını "vişeşa" (xüsusiyyət) sözündən almışdır. Kanada adı atomları yeyən mənası verir.
Kaukura
thumb|200px|left|Atollun kosmosdan təsviri. Kaukura (Kaukura) — Tuamotu arxipelaqına daxil olan kiçik atoll (Fransa Polineziyası). Ranqiroa atolundan 55 km cənub-qərbdə, Taitidən 350 km şimal-şərqdə yerləşir.
İnzibati bölgüsü
İnzibati baxımından Arutua kommunasına daxildir.
Əhali
2007-ci il məlumatına görə adada 542 nəfər yaşayır. Raitahi əsas yaşayış məntəqəsidir. Məntəqə adanın şimmal-qərbində yerləşir.
İqtisadiyyat
Niutaxi kəndi yaxınlığında uçuş-eniş zolağı yerləşir. Yerli əhalinin əsas məşquliyyəti balıqçılıqdır.
Sentreyliya (Pensilvaniya)
Sentreyliya — ABŞ-nin Pensilvaniya ştatında yerləşən ölü şəhər. 60-cı illərdə başlamış və indiyədək davam edən yeraltı yanğınlar səbəbiylə şəhərdə yaşayan əhalinin sayı 1000 nəfərdən (1981) 12 nəfərə (2005) düşmüşdür. 2007-ci ildə şəhərdə 9 nəfər, 2013-ci ildən isə cəmi 7 nəfər yaşamaqdadır. Sentreyliya şəhəri hal-hazırda Pensilvaniya ştatında ən az əhali məskunlaşmış şəhər hesab olunur.
Əvvəlki illəri
1841-ci ildə Conatan Faust Nərildəyən Çay şəhərciyi (Roaring Creek Township) adlanan bölgədə "Bull`s Head" adlı aşxana açır. "Locust Mountain Coal and İron Company"-nin mədən mühəndisi olan Aleksandr V.Ria adlı şəxs bu ərazidə olaraq, burada küçə salma layihəsini hazırlayır. Bu məntəqə ilk öncələr Centreville adı ilə tanınmışdır. Buna baxmayaraq, Skulkil (Schuylkill) ətrafında artıq Centreville adlı şəhər olduğundan, poçt xidməti iki müxtəlif yaşayış məntəqəsinin eyni adla adlandırılmasına icazə verməmişdir. Bu səbəbdən də Aleksandr Ria 1865-ci ildə şəhərin adını dəyişərək Sentreyliya qoyur və 1866-cı ildə Sentreyliya şəhər statusu alır.
1860 və 1870-ci illərdə Sentreyliya şəhəri irland emiqrantlarının gizli cəmiyyəti olan "Molly Maguires"-in fəaliyyət yeri olmuşdur. Şəhərin əsasını qoymuş Aleksandr Ria sifarişli qətlin qurbanı olmuşdur. Bu cinayətdə 3 nəfər təqsirləndirilmişdir və onlara edam hökmü verilərək Pensilvaniya ştatının Blumsberg şəhərində asılmışlar. Hökm 1878-ci il 25 mart tarixində həyata keçirilmişdir.
Şəhərdə yerləşən bir neçə ibtidai və bir ümumi orta təhsil məktəbinin idarə olunmasını həyata keçirən təhsil müəssisələri idarəsi fəaliyyət göstərmişdir. Həmçinin, iki məhəllə katolik məktəbləri də olmuşdur. Şəhərin infrastrukturu kifayət qədər inkişaf etmişdir və özündə 7 kilsə, 5 mehmanxana, 27 salon, iki teatr, bank, poçt bölməsi və 14 sənaye malları mağazası birləşdirmişdir.
Sənaye
Daş kömür-antrasit sənayesi şəhərin istehsalatının əsasını təşkil edirdi. Bu sahə 1960-cı - hələ əksər şirkətlərin bizneslərini bağlamadıqları illərədək fəaliyyət göstərmişdir. Şpur şaxtalarına əsaslanan mədən sənayesi isə 1982-ci ilədək fəaliyyət göstərmişdir.
Şəhərdən iki dəmir yolu xətti keçirdi. Bunlar "Philadelphia and Reading" və "The Lehigh Valley" idi. Bununla belə, "The Lehigh Valley" əsas daşıyıcı dəmir yolu xətti hesab olunurdu. Dəmir yolu daşımaları 1966-cı ildə fəaliyyətini dayandırmışdır.
Yeraltı yanğın
1962-ci ilin mayında Sentreyliya Şəhər Soveti "Odd Fellows" qəbiristanlığının yaxınlığında yerləşən açıq mədənin şurfunda (mədən yataqları axtarmaq üçün qazılan quyu) nəzarətsiz şəkildə tullanılmış zibil yığınlarını təmizləmək üçün 5 könüllü yanğınsöndürən tutur.Bu "Anım Günü"-ndən (Memorial Day) bir neçə gün öncə baş vermişdir. Yanğınsöndürənlər, əvvəllər həmişə etdikləri kimi zibil topalarını yandıraraq onların bir qədər alışmasına şərait yaratmış və sonra isə söndürmüşlər. Ancaq, tam şəkildə söndürülməmiş alov səbəbindən zibil yığınının daha dərində yerləşən qalıqları yavaş-yavaş közərməyə başlamışdır və nəticədə yanğın mədəndəki dəlikdən nəzarətsiz qalmış digər kömür mədənlərinə yayılmışdır. Yanğını söndürmək cəhdləri uğursuz olmuşdur. Zaman keçdikcə isə insanlar, ayrılmış dəm qazı səbəbindən sağlamlıqlarının pisləşməsindən şikayət etməyə başladılar.
1979-cu ildə yanacaqdoldurma məntəqələrindən birinin sahibi yanacağın miqdarını ölçmək üçün yeraltı çənlərdən birinin içərisinə şup (dərinliyi və.s ölçmək üçün alət) yerləşdirmişdir və sonra şupu çıxardıqda o çox qaynar olmuşdur. Çəndə benzinin temperaturu təxminən 78 °C olmuşdur. Bundan sonra yerli əhali problemin həqiqi miqyasını anladı.
1984-cü ildə ABŞ Konqresi şəhər əhalisinin köçürülməsinin hazırlanması və təşkili üçün təqribən 42 milyon dollar pul ayırdı. Əksər sakinlər bu təklifi qəbul etdilər və qonşu şəhərlər olan Mount Carmel və Ashland-a köçdülər. Bəzi ailələr isə dövlət xadimlərinin xəbərdarlıqlarına baxmayaraq burada qalmağa qərar verdilər.